Държавен вестник, бр. 74, 2024 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  74
насилие. Чувството за притежание на извър­
шителя спрямо пострадалото лице може да е 
свързано с дълбока патриархалност, с форми на 
радикален ислямизъм или крайни форми като 
убийство на честта (свързано с неподчинение 
на жената при бежанци от Афганистан, Сирия, 
Иран и други арабски държави).
13. Раздяла – раздялата е всепризнат съ­
ществен рисков фактор за нараняване или 
убийство на човек.
14. Безработица и финансови затрудне­
ния – безработицата и резките промени във 
финансовото състояние на извършителя са 
сред важните рискови фактори за нараняване 
или опити за посегателство над живота на 
пострадалото лице. Този фактор е свързан с 
понятията за ролята на мъжа и полово обус­
ловените роли на жените и мъжете.
15. Употреба на алкохол или наркоти­
ци – употребата на алкохол или наркотици, 
или и двете, не е оправдание или причина за 
домашно насилие. Употребата им обаче при ин­
циденти на насилие е свързана с повишен риск 
от жестоко насилие, тъй като извършителят 
губи контрол над съзнателните си задръжки. 
Системната им употреба води и до деградация 
на ценностната система на извършителя.
16. Закани за самоубийство и влошено 
психическо състояние на извършителя – пси­
хическите проблеми на извършителя, вклю­
чително психози, депресия и др., се свързват 
с увеличен риск от повтарящо се насилие 
с различни форми на жестокост. Заканите 
за извършване на самоубийство и влошено 
психическо състояние на извършителя са 
сериозни рискови фактори за извършване на 
убийство, последвано с акт на самоубийство.
17. Насилствено поведение извън дома и 
присъди – някои извършители на домашно 
насилие проявяват противообществено по­
ведение и извършват насилие и извън семей­
ната среда. Насилието извън дома показва 
обща тенденция за упражняване на насилие 
и може да увеличи риска за пострадалото 
лице, както и излага на риск близките му, 
други хора, които помагат, включително и 
практици (социални работници, психолози, 
лекари, адвокати и др.).
18.  Насилие в семейна среда към децата 
или други членове на семейството – често 
насилието в рамките на дома ескалира и към 
други членове на семейството, включително 
и децата. Участието на децата в насилието 
може да крие различни, по-разширени моде­
ли за насилие. Например децата може да се 
използват от извършителя за наблюдение и 
контрол над пострадалото лице или като метод 
за емоционална манипулация над него. Рискът 
за децата, които търпят или са свидетели на 
насилие, често не се приема сериозно.
19. Конфликти във връзка с контактите с 
дете – за семейства/двойки с деца след раздя­
лата се появява въпросът за личните контакти 
с детето и често насилието продължава или 
има риск за пострадалото лице и за децата 
от повтарящо се насилие.
20. Доведено дете – практиката показва, че 
доведено за извършителя дете повишава риска 
за екскалация на насилието и/или убийство.
21. Насилие пред деца – децата на постра­
далия са присъствали на случаи на физическо 
или вербално насилие от страна на извърши­
теля спрямо пострадалия.
22. Неглижиране – проява на небрежно 
отношение или липса на грижа (физиче­
ска, психологическа, емоционална, здравна, 
образователна) по отношение на общите с 
пострадалия деца.
23. Принизяване на дете – през последни­
те три месеца извършителят проявявал ли е 
отношение на незачитане, обиждане, изоли­
ране, омаловажаване, унизяване, осмиване 
на децата в домакинството в пряк контакт 
или в интернет пространството и средствата 
за комуникация.
Изброените фактори са най-честите рискови 
фактори, които могат да идентифицират до­
машно насилие. Тяхното познаване и умението 
да бъдат разпознати е ефективно начало за 
съда в оценката на риска на пострадалите от 
домашно насилие.
Към Методиката неразделна част е при­
ложение – Контролен списък на рискови 
фактори за оценка на риска.
Контролният списък следва да може да бъде 
използван и за превантивна и корекционна 
работа след приключване на съдебния процес. 
Контролният списък изследва наличието и 
степента на тежест на показатели във всеки 
един фактор. Когато рискът липсва или е нисък 
по отношение на един или повече фактори, 
това разкрива възможностите и ресурсите, 
чрез които да се осъществи корекционно-
възпитателна работа.
Контролният списък има своите възмож­
ности и ограничения:
• възможности
 идентифицира конкретни факти, до­
казателства за наличие на риск;
 обосновано вземане на решения;
 подобрява обективността;
• ограничения
 невъзможност да се изследват всички 
фактори;
 субективност, в зависимост от опита 
на попълващия.
Съдът преценява въз основа на събраните 
по делото доказателства кои рискови фактори 
по конкретния спор са налични в отношенията 
между пострадалото лице и ответната страна.